RESPUBLIKA LOYIHA-QIDIRUV TAShKILOTLARI FAOLIYATINI YaNADA TAKOMILLAShTIRISh ChORA-TADBIRLARI TO‘G‘RISIDA

Respublika hududlarini, eng avvalo, qishloq aholi punktlarini arxitekturaviy rejalashtirish va kompleks qurishni amalga oshirishni tashkil etish tizimini tubdan yaxshilash, ishlab chiqilayotgan loyihalar sifatini oshirish, shuningdek respublikaning yetakchi loyiha-qidiruv tashkilotlari faoliyatini tashkil etishni takomillashtirish hamda ularning moddiy-texnika bazasini mustahkamlash maqsadida Vazirlar Mahkamasi qaror qiladi:
 1. O‘zbekiston Respublikasi “Davarxitektqurilish” qo‘mitasi, Iqtisodiyot vazirligi, Davlat mulki qo‘mitasi va tegishli loyiha-qidiruv tashkilotlari aksiyadorlari (qatnashchilari) umumiy yig‘ilishlarining:
 “O‘zLITTI” yopiq aksiyadorlik jamiyati va “Toshuyjoyloyiha” ochiq aksiyadorlik jamiyati loyiha-qidiruv tashkilotlarini birlashtirish yo‘li bilan qayta tashkil etish hamda “ToshuyjoyLITI” ochiq aksiyadorlik jamiyati loyiha-qidiruv tashkilotini tashkil qilish;
 “Donloyiha” mas’uliyati cheklangan jamiyat va “O‘zmevasabzavot-uzumsanoatloyiha” mas’uliyati cheklangan jamiyat loyiha-qidiruv tashkilotlarini birlashtirish yo‘li bilan qayta tashkil etish hamda “O‘zagrosanoatloyiha” mas’uliyati cheklangan jamiyat loyiha-qidiruv tashkilotini tashkil qilish;
 “O‘zrangmetloyiha” ochiq aksiyadorlik jamiyati va “O‘zGEOTEXLITI” davlat unitar korxonasi loyiha-qidiruv tashkilotlarini birlashtirish yo‘li bilan qayta tashkil etish hamda “O‘zGEORANGMETLITI” davlat unitar korxonasi loyiha-qidiruv tashkilotini tashkil qilish;
 “ZPLITI” yopiq aksiyadorlik jamiyati va “O’ZGASHK” davlat unitar korxonasi loyiha-qidiruv tashkilotlarini birlashtirish yo‘li bilan qayta tashkil etish hamda “O‘zGAShKLITI” davlat unitar korxonasi loyiha-qidiruv tashkilotini tashkil qilish;
 “O‘zshaharsozlikLITI” ochiq aksiyadorlik jamiyatini davlat unitar korxonasiga aylantirish;
 qayta tashkil etish natijasida 1-ilovaga muvofiq ro‘yxat bo‘yicha yangidan tashkil etilayotgan loyiha-qidiruv tashkilotlarining asosiy ixtisoslashish yo‘nalishlari to‘g‘risidagi taklifi qabul qilinsin.
 2. Belgilansinki, O‘zbekiston Respublikasi Qurilish vazirligi “O‘zshaharsozlikLITI” davlat unitar korxonasi va “O‘zGAShKLITI” davlat unitar korxonasining muassisi hisoblanadi.
 O‘zbekiston Respublikasi Qurilish vazirligi:
 bir oy muddatda — “O‘zshaharsozlikLITI” davlat unitar korxonasi, “O‘zGEORANGMETLITI” davlat unitar korxonasi hamda “O‘zGAShKLITI” davlat unitar korxonasi tuzilmasi va ustavlarini tasdiqlasin;
 ikki oy muddatda — O‘zbekiston Respublikasi Davlat mulki qo‘mitasi va ushbu qarorga 1-ilovada ko‘rsatilgan loyiha-qidiruv tashkilotlarining aksiyadorlari (qatnashchilari) bilan birgalikda loyiha-qidiruv tashkilotlarini qonun hujjatlarida belgilangan tartibda qayta tashkil etish chora-tadbirlari kompleksini amalga oshirsin;
 “ToshuyjoyLITI” ochiq aksiyadorlik jamiyati, “O‘zagrosanoatloyiha” mas’uliyati cheklangan jamiyat, “O‘zGEORANGMETLITI” davlat unitar korxonasi, “O‘zGAShKLITI” davlat unitar korxonasi hamda “O‘zshaharsozlikLITI” davlat unitar korxonasining loyiha-qidiruv tashkilotlarini soha bo‘yicha oliy ma’lumotli hamda loyihalash ishlarida kamida 5 yillik amaliy tajribaga ega bo‘lgan rahbar va muhandis-texnik xodimlarning puxta tanlanishini nazarda tutgan holda tajribali va yuqori malakali kadrlar bilan ta’minlash chora-tadbirlarini ko‘rsin.
 3. “ToshuyjoyLITI” ochiq aksiyadorlik jamiyati o‘zining qayta tashkil etilishi munosabati bilan aksiyalar chiqarilishini davlat ro‘yxatidan o‘tkazganlik uchun yig‘im to‘lashdan ozod qilinsin.
 5. Belgilab qo‘yilsinki, Qoraqalpog‘iston Respublikasi Vazirlar Kengashi Raisi, viloyatlar va Toshkent shahar hokimlari tasdiqlangan bosh rejalarda nazarda tutilmagan qo‘shimcha obyektlarni qurish yo‘l qo‘yilmasligi yuzasidan belgilangan tartibiga rioya etilishi yuzasidan shaxsan javob beradilar.
 6. Vazirlar Mahkamasining 2009-yil 30-apreldagi 126-son qarori bilan tasdiqlangan Arxitektura-shaharsozlik hujjatlarini yaratish faoliyatini litsenziyalash to‘g‘risidagi nizomga 3-ilovaga muvofiq o‘zgartirish va qo‘shimchalar kiritilsin.
 7. O‘zbekiston Respublikasi “Davarxitektqurilish” qo‘mitasi Adliya vazirligi, boshqa manfaatdor vazirliklar va idoralar bilan birgalikda qonun hujjatlariga ushbu qarordan kelib chiqadigan o‘zgartirish va qo‘shimchalar to‘g‘risida bir oy muddatda Vazirlar Mahkamasiga takliflar kiritsin.
 8. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari B.A. Xo‘jayev zimmasiga yuklansin. 
 1. 5-bandning birinchi xatboshidagi “qoidaga ko‘ra” so‘zlari chiqarib tashlansin. 
 2. 7-band “b” kichik bandining ikkinchi—to‘rtinchi xatboshi quyidagi tahrirda bayon qilinsin: 
 “to‘liq kompleksda loyihalash bo‘yicha faoliyat turlari uchun (loyihalashning barcha bosqichlarida arxitektura-shaharsozlik hujjatlarini yaratish, shu jumladan loyihalarning DTIA, TIA hamda DTIH, TIHlarini ishlab chiqish) — murakkablikning I-II toifasidagi obyektlar uchun — kamida 12 mutaxassis, murakkablikning III toifasidagi obyektlar uchun — kamida 15 mutaxassis, murakkablikning IV-V toifasidagi obyektlar uchun — kamida 25 mutaxassis; 
 arxitektura-shaharsozlik hujjatlarining ayrim bo‘limlarini ishlab chiqish bo‘yicha faoliyat turlari uchun — kamida 10 mutaxassis”. 
 3. 8-band “e” kichik bandining uchinchi xatboshiga “shuningdek mehnat daftarchalarining (notarial tasdiqlangan)” so‘zlari qo‘shilsin. 
 4. 37-banddagi “eng kam oylik ish haqining besh baravari miqdorida” so‘zlari “O‘zbekiston Respublikasi Vazirlar Mahkamasi tomonidan belgilangan miqdorda” so‘zlari bilan almashtirilsin.